Trevor Noah nou die eienaar van R285 miljoen-spoghuis | Maroela Media
Trevor Noah nou die eienaar van R285 miljoen-spoghuis
Die spoghuis in Bel Air, Los Angeles. (Foto: TMZ)
Die Suid-Afrikaanse komediant en geselsprogramaanbieder, Trevor Noah, wat deesdae in Amerika woon, het volgens berigte 'n indrukwekkende spoghuis van sowat $20 miljoen (R285 miljoen) by sy eiendomsportefeulje gevoeg.
Die vermaakwebwerf TMZ berig Noah het die herehuis in Bel Air in Los Angeles deur 'n blinde trust aangekoop. 'n Blinde trust is 'n trust waar die begunstigdes geen kennis van die bates van die trust dra nie en waar hulle ook nie mag inmeng in die hantering daarvan nie.
Die tweeverdiepinghuis is 1 000 m² groot en word omring deur glasmure en terrasse, wat glo 'n asemrowende uitsig van Los Angeles bied.
Die 0,4 ha-eiendom is op 'n heuwelerf gebou in die westelike gedeelte van Bel Air. Die hoofslaapkamer is 200 m² groot en die huis het ook 'n tuisteater, 'n oneindige swembad en 'n 1 800 ℓ-soutwaterakwarium.
Daar is ook drie ander slaapkamers, elk met 'n uitsig van Los Angeles, en 'n uiters private BBP-suite met 'n privaat ingang.
Die eiendom is gelys deur Mauricio Umansky en James Harris van The Agency.
Die nuus volg nadat dit onlangs aan die lig gekom het dat Noah en sy meisie van die afgelope vier jaar, die sangeres en danseres Jordyn Taylor, hul verhouding verbreek het. Taylor het dié nuus op Instagram bevestig.
Trevor en Jordyn Taylor. (Foto: Twitter)
Los Angeles Trevor Noah
JaNee · 2 maande gelede
Wat het dit met ons te doen? Hy is volgens my n kommin nar wat SA telkemale slegmaak.
Siek en sat · 2 maande gelede
Kan daai rassis nie verdra nie. Want to be like the Jones'es. Enjoy your plastic life.
Niks het nou iets geword, in SA sou hy nie so huis kon he nie. Ook maar niks gewoond as jy van SA is nie hoop hy sorg mooi vir sy familie ook.